**Zalotay Elemér**

Zalotay Elemér (eredeti neve: Schupiter Elemér; [Szászsebes](https://hu.wikipedia.org/wiki/Sz%C3%A1szsebes), [1894](https://hu.wikipedia.org/wiki/1894). [november 24.](https://hu.wikipedia.org/wiki/November_24.) – [Szombathely](https://hu.wikipedia.org/wiki/Szombathely), [1968](https://hu.wikipedia.org/wiki/1968). [március 1.](https://hu.wikipedia.org/wiki/M%C3%A1rcius_1.)) magyar régész, könyvtáros, szerkesztő, múzeumigazgató.



Élete

Schupiter József királyi járásbíró és Scholtz Valéria gyermeke. Felesége Baumgarten Erzsébet [festő](https://hu.wikipedia.org/wiki/Fest%C5%91) és iparművész. [Gimnáziumi](https://hu.wikipedia.org/wiki/Gimn%C3%A1zium) tanulmányait a [marosvásárhelyi](https://hu.wikipedia.org/wiki/Marosv%C3%A1s%C3%A1rhely) [református](https://hu.wikipedia.org/wiki/Reform%C3%A1tus) gimnáziumban végezte, [Tordán](https://hu.wikipedia.org/wiki/Torda) az Állami Főgimnáziumban érettségizett [1912](https://hu.wikipedia.org/wiki/1912)-ben. Tanulmányait a [Kolozsvári Magyar Királyi Ferencz József Tudományegyetem](https://hu.wikipedia.org/wiki/Kolozsv%C3%A1ri_Magyar_Kir%C3%A1lyi_Ferenc_J%C3%B3zsef_Tudom%C3%A1nyegyetem) [jogtudományi](https://hu.wikipedia.org/wiki/Jogtudom%C3%A1ny" \o "Jogtudomány)karán folytatta. Az [első világháborúban](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) [1914](https://hu.wikipedia.org/wiki/1914)-[1918](https://hu.wikipedia.org/wiki/1918) közt katona volt, [1922](https://hu.wikipedia.org/wiki/1922)-[1925](https://hu.wikipedia.org/wiki/1925)-ben [Szentesen](https://hu.wikipedia.org/wiki/Szentes) állampénztári főtisztviselő. [1926](https://hu.wikipedia.org/wiki/1926). [január 1-jétől](https://hu.wikipedia.org/wiki/Janu%C3%A1r_1." \o "Január 1.) B listázták. Újabb szakképesítést szerzett a [Trianon](https://hu.wikipedia.org/wiki/Trianoni_b%C3%A9keszerz%C5%91d%C3%A9s) után Kolozsvárról [Szegedre](https://hu.wikipedia.org/wiki/Szeged" \o "Szeged)áttelepült Magyar Királyi Ferencz József Tudományegyetemen történelem és földrajz szakon, tanári és régész oklevelet kapott [1931](https://hu.wikipedia.org/wiki/1931)-ben. Doktori értekezését régészeti témában [1933](https://hu.wikipedia.org/wiki/1933)-ban védte meg. Hivatalosan [1930](https://hu.wikipedia.org/wiki/1930)-ban települt át a csonka magyarországi területre. [1927](https://hu.wikipedia.org/wiki/1927). [december](https://hu.wikipedia.org/wiki/December" \o "December)-től [1940](https://hu.wikipedia.org/wiki/1940) [februárjáig](https://hu.wikipedia.org/wiki/Febru%C3%A1r) Szentesen a [Csongrád Vármegyei Könyvtár és Múzeum](https://hu.wikipedia.org/wiki/Koszta_J%C3%B3zsef_M%C3%BAzeum) tiszteletdíjas könyvtárosa, [1940](https://hu.wikipedia.org/wiki/1940" \o "1940)-től a [debreceni](https://hu.wikipedia.org/wiki/Debrecen) városi levéltár munkatársa, [1940](https://hu.wikipedia.org/wiki/1940) [szeptemberétől](https://hu.wikipedia.org/wiki/Szeptember) [1944](https://hu.wikipedia.org/wiki/1944)[augusztusáig](https://hu.wikipedia.org/wiki/Augusztus) Kolozsvárott dolgozott, közben katona, [1945](https://hu.wikipedia.org/wiki/1945). [május 1-jén](https://hu.wikipedia.org/wiki/M%C3%A1jus_1.) amerikai hadifogságba került, innen [1945](https://hu.wikipedia.org/wiki/1945)[december 21-én](https://hu.wikipedia.org/wiki/December_21.) szabadult. A Közgyűjtemények Országos Főfelügyelősége Szentesre, a múzeumba helyezte miután [1945](https://hu.wikipedia.org/wiki/1945) [januárjában](https://hu.wikipedia.org/wiki/Janu%C3%A1r) [Csallány Gábor](https://hu.wikipedia.org/wiki/Csall%C3%A1ny_G%C3%A1bor" \o "Csallány Gábor), a múzeum igazgatója meghalt, Zalotay Elemér 1946-tól [1951](https://hu.wikipedia.org/wiki/1951" \o "1951)-ig ellátta itt az igazgatói teendőket, elsősorban a megmaradt múzeumi tárgyak számbavétele, a veszteségek felmérése lett az ő feladata, [1952](https://hu.wikipedia.org/wiki/1952)-[1953](https://hu.wikipedia.org/wiki/1953)-ig a [hódmezővásárhelyi](https://hu.wikipedia.org/wiki/H%C3%B3dmez%C5%91v%C3%A1s%C3%A1rhely) múzeum régésze, [1954](https://hu.wikipedia.org/wiki/1954)-[1962](https://hu.wikipedia.org/wiki/1962)-ig a [bajai](https://hu.wikipedia.org/wiki/Baja" \o "Baja) múzeum régésze, élete utolsó éveiben a [vasvári](https://hu.wikipedia.org/wiki/Vasv%C3%A1r) múzeum régészeti anyagát rendezte.

Munkássága

Zalotay Elemér szakképzett régész, geográfus és történész volt, elődei lelkes és eredményes amatőr régészek voltak, gondolhatunk itt elsősorban a múzeumalapító [Csallány Gáborra](https://hu.wikipedia.org/wiki/Csall%C3%A1ny_G%C3%A1bor" \o "Csallány Gábor), de közismert, hogy Szeged városában a Kultúrpalotában [Tömörkény István](https://hu.wikipedia.org/wiki/T%C3%B6m%C3%B6rk%C3%A9ny_Istv%C3%A1n), [Móra Ferenc](https://hu.wikipedia.org/wiki/M%C3%B3ra_Ferenc) is "amatőr" és nagyon eredményes régészek voltak. Nálunk a kiegyezés után indult meg Pesten a régész-képzés, de sokkal több régészre volt szükség, mint amennyit képezni tudtak, így állhatott elő az a helyzet, hogy lelkes, "helyzetbe" került amatőr régészek nagy feladatokat hajtottak végre, s ugye még akkor nem voltak úgy elválva a múzeumi szakterületek, egy múzeumigazgatónak egy vagy másodmagával együtt kellett érteni mindenhez, polihisztornak kellett lenni, hát persze, hogy nem lehet valaki egyszemélyben kitűnő numizmatikus és "bogarász", s mégis megtörténik, a múzeumok ügye halad előre. Zalotay sokat tett a két világháború közt a múzeumi anyagok publikálása területén, nemcsak maga publikált, hanem kiadványokat is szerkesztett. Szerkesztette az [1920-as években](https://hu.wikipedia.org/wiki/1920-as_%C3%A9vek) a *Haladás* c., az [1930-as években](https://hu.wikipedia.org/wiki/1930-as_%C3%A9vek) *Csongrádmegyei Könyvtár* c. tudományos könyvsorozatot és [1935](https://hu.wikipedia.org/wiki/1935)-[1936](https://hu.wikipedia.org/wiki/1936)-ban az Aranykalász c. irodalmi és tudományos folyóiratot, egyben e folyóirat felelős kiadója is volt Szentesen. Mind a Haladás, mind Csongrádmegyei Könyvtár c. könyvsorozatban fő szerepet kapott a régészeti anyag publikálása, de [geográfiai](https://hu.wikipedia.org/wiki/Geogr%C3%A1fia), [nyelvészeti](https://hu.wikipedia.org/wiki/Nyelv%C3%A9szet), [jogi](https://hu.wikipedia.org/wiki/Jog), [irodalmi](https://hu.wikipedia.org/wiki/Irodalom), helytörténeti témák is jelentek meg bennük. A Csongrádmegyei Könyvtár nem volt egy markánsan önálló sorozat, nyilván anyagi okok miatt, sokszor más intézmények kiadványaival együtt jelent meg, pld. a [szegedi Tudományegyetemmel](https://hu.wikipedia.org/wiki/Szegedi_Tudom%C3%A1nyegyetem) vagy a [Horváth Mihály Reálgimnáziummal](https://hu.wikipedia.org/wiki/Horv%C3%A1th_Mih%C3%A1ly_Gimn%C3%A1zium), az együttműködések csak növelik a könyvsorozat értékét és presztízsét. A [XX. század](https://hu.wikipedia.org/wiki/XX._sz%C3%A1zad) háborúi, forradalmai, rendszerváltásai mind nagy veszedelmet jelentettek a múzeumok anyagára nézve, bizony nem mindegy, hogy mennyiben, s milyen szinten publikálták és publikálják a múzeumok régészeti és egyéb lelelteit. Zalotay, s az ő főnöke [Csallány Gábor](https://hu.wikipedia.org/wiki/Csall%C3%A1ny_G%C3%A1bor" \o "Csallány Gábor) sokat tettek azért, hogy a múzeum összegyűjtött anyaga publikálva legyen, az eredmény nyilván nem optimális, mindig a körülmények és a lehetőségek határt szabnak. A körülményekhez képest optimális. Sokat tett Zalotay Elemér a magyar régészetért Szentesen, s többi állomáshelyein is. Nem véletlen, hogy a múzeumok élén mind a mai napig elsősorban régészek állnak.

Fontosabb tudományos publikációi

* *Az ősember szemétdombján* (1926
* *Pyramisok Csongrádvármegyében* (1926)
* *Csongrád vármegye őskori települése* (1933)
* *Amire a múzeumok tanítanak* (1933)
* [*Petrák Ferenc krónikája - Szentes földrajza I. (1933)*](http://ekonyvtar.vksz.hu/?docId=40255) (PDF). *e-Könyvtár Szentes*
* [*A szentes-kistőkei rézkori temető (1934)*](http://ekonyvtar.vksz.hu/?docId=39917) (PDF). *e-Könyvtár Szentes*
* [*Gaál István szentesi prédikátor 1846–1868 (1939)*](http://ekonyvtar.vksz.hu/?docId=39979) (PDF). *e-Könyvtár Szentes*
* *Csongrád vármegye társadalomrajza és általános ismertetése* (1938)
* *Szentes várostörténetírásának fejlődése* (1939)
* Gellértegyházai Árpád-kori temető (1957)
* *Baja népe az őskortól a középkorig* (1957)
* *Kelebiai bronzkori temető* (1957)
* *A fajszi avar kori temető* (1961)

Emlékezete

* A szentesi Csallány Gábor Múzeumbaráti Kör Zalotay Elemér születésének centenáriuma ([1894](https://hu.wikipedia.org/wiki/1894)-[1994](https://hu.wikipedia.org/wiki/1994)) alkalmából emléktáblát helyezett el a Széchenyi-ligetbeli múzeum keleti [rizalitján](https://hu.wikipedia.org/wiki/Rizalit" \o "Rizalit).
* Vörös Gabriella: Megemlékezés Zalotay (Schupiter) Elemérről születésének századik évfordulóján.

Forrás: https://hu.wikipedia.org/wiki/Zalotay\_Elemér\_(régész)